**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-653/2014

 **1091a**

### S p r á v a

**Ústavnoprávneho výboru Národnej rady Slovenskej republiky o prerokovaní zákona z  24. júna 2014, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1091)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

 Predseda Národnej rady Slovenskej republiky rozhodnutím č. 1099 z 3. júla 2014 pridelil Ústavnoprávnemu výboru Národnej rady Slovenskej republiky na prerokovanie zákon z 24. júna 2014, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1091).

Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon z 24. júna 2014, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony na opätovné prerokovanie Národnou radou Slovenskej republiky. Vo svojom rozhodnutí z 3. júla 2014 č. 1494-2014-BA uviedol dôvody a v časti III navrhol pripomienky.

**II.**

Ústavnoprávny výbor Národnej rady Slovenskej republiky na 77. schôdzi 3. júla 2014 prerokoval pripomienky prezidenta Slovenskej republiky uvedené v časti III rozhodnutia prezidenta Slovenskej republiky z 3. júla 2014 č. 1494-2014-BA o vrátení zákona z 24. júna 2014, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony na opätovné prerokovanie Národnou radou Slovenskej republiky:

1. V čl. V piatom bode v § 4a ods. 1 sa vypúšťa posledná veta.

2. V čl. V piatom bode v § 4b ods. 3 druhej vete sa slová „v tajnom hlasovaní“ vypúšťajú.

3. V čl. V sa vypúšťa ôsmy bod.

 Doterajší deviaty bod až štrnásty bod sa označujú ako ôsmy bod až trinásty bod.

Uznesením č. 447 z 3. júla 2014 odporúčal zákon z 24. júna 2014, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1091) **schváliť v pôvodnom znení.**

**III.**

Ako gestorský výbor rokoval Ústavnoprávny výbor Národnej rady Slovenskej republiky 3. júla 2014.

Pripomienky prezidenta Slovenskej republiky uvedené v III časti jeho rozhodnutia z 3. júla 2014:

1. V čl. V piatom bode v § 4a ods. 1 sa vypúšťa posledná veta.

2. V čl. V piatom bode v § 4b ods. 3 druhej vete sa slová „v tajnom hlasovaní“ vypúšťajú.

3. V čl. V sa vypúšťa ôsmy bod.

 Doterajší deviaty bod až štrnásty bod sa označujú ako ôsmy bod až trinásty bod.

**Gestorský výbor odporúča neschváliť.**

Gestorský výbor **odporúča Národnej rade** Slovenskej republiky po opätovnom prerokovaní hlasovať:

spoločne o všetkých troch pripomienkach prezidenta uvedených v časti III. tejto správy so stanoviskom gestorského výboru neschváliť.

o zákone ako celku so stanoviskom gestorského výboru vrátený zákon schváliť v pôvodnom znení.

 **Správa Ústavnoprávneho výboru** Národnej rady Slovenskej republiky o prerokovaní

zákona z 24. júna 2014, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1091a) **bola schválená** uznesením Ústavnoprávneho výboru Národnej rady Slovenskej republiky č. 448 z 3. júla 2014.

 Ústavnoprávny výbor Národnej rady Slovenskej republiky zároveň poveril spravodajkyňu, **Annu Vittekovú**, aby informovala Národnú radu Slovenskej republiky o výsledku rokovania výboru.

 Róbert Madej v. r.

 predseda Ústavnoprávneho výboru

 Národnej rady Slovenskej republiky

V Bratislave 3. júla 2014